stanford-oval/wikipedia huggingface dataset:
Koira islamissa
Koira islamin pyhissä kirjoituksissa > Islamilainen perimätieto

Ahmad ibn an-Naqib al-Misrin mukaan eläimistä koirat ja siat ovat rituaalisesti likaisia. Yksi islamin lakikoulukunnista, Afrikassa vaikuttava maliki, pitää koiria rituaalisesti puhtaina.
Islamilainen hadith -perimätieto sisältää kymmenittäin kertomuksia koiran epäpuhtaudesta. Koira estää hyvien tekojen kerääntymisen, tuhoaa rukouksen vaikutuksen, karkottaa enkelit ja aiheuttaa rituaalista epäpuhtautta. Koska islamissa perimätieto menee Koraanin edelle (Koraania tulkitaan perimätiedon pohjalta), islamiin on vakiintunut käsitys koiran likaisuudesta.
Koira islamin pyhissä kirjoituksissa > Islamilainen perimätieto > Hyvien tekojen menetys

Muuan koiran aiheuttama kielteinen vaikutus on hyvien tekojen painoarvon lasku. Niitä arvioidaan viimeisellä tuomiolla. Muun kuin paimenkoiran pitäminen talossa vähentää kahdella qiratilla hyvien tekojen vaakakuppia viimeisellä tuomiolla. Toisen, tasoltaan "hasan" olevan hadithin mukaan ihminen menettää yhden qiratin jokaisena päivänä pitäessään talossa jotain muuta kuin paimenkoiraa.
Koira islamin pyhissä kirjoituksissa > Islamilainen perimätieto > Rukouksen vaikutuksen mitätöinti

Luotettavan (sahih) hadithin mukaan mukaan rukousta vahingoittavat nainen, aasi ja musta koira. Kielteisen vaikutuksen voi estää siten, että rukoilija asettaa eteensä satulan kahvan.
Koira islamin pyhissä kirjoituksissa > Islamilainen perimätieto > Vaikutus enkeleihin

Keskipäivän suura (93) Al-Duha kertoo Koraanin selityskirjallisuuden mukaan siitä, miten Muhammedin saamat ilmestykset loppuivat, ja Muhammed joutui pakanoiden pilkkaamaksi. Kävi kuitenkin ilmi, että keskeytys johtui vain Muhammedin talossa majailevasta koirasta. Kun tämä tapettiin, ilmestykset jatkuivat alkaen suuralla 93.
Koira islamin pyhissä kirjoituksissa > Islamilainen perimätieto > Epäpuhtaus

Koiran epäpuhtautta korostaa Muhammedin kehotus pestä koiran nuolema lusikka seitsemän kertaa ja kahdeksannen kerran pyyhkiä se vielä hiekalla.  Suomalaisen fatwan mukaan koiraan saa koskea, mutta teko vaatii sen jälkeen peseytymistä.
Koira islamin pyhissä kirjoituksissa > Islamilainen perimätieto > Musta koira on paholainen

Luotettavan (sahih) hadithin mukaan Muhammed sanoi: "Musta koira on paholainen".   Profeetta sanoi lisäksi: "Jos koirat eivät olisi suku, olisin määrännyt tappamaan kaikki, mutta kavahdin tuhoamasta kokonaista sukua. Voit silti tappaa jokaisen mustan koiran, sillä se on demoni tai edustaa demonia."
Selityksiä islamin koirakielteisyyteen

Islamilaisilla teologeilla ei aluksi ollut selitystä koirakielteisyyteen. Kerrottiin, että kun kalifi kysyi asiaa uskonoppineelta, tämä vastasi "Näin perimätieto kertoo; syytä en tiedä."  Myöhemmin alkoi ilmestyä perimätietoa, joka antoi selityksiä koiran asemaan. Luotettavan hadithin mukaan Muhammed sanoi mustan koiran olevan itse Saatana.
Arabisti Ignaz Goldziher arvelee, että islaminuskon kielteinen asenne koiraan oli vastavaikutus zarathustralaisuudessa esiintyvään myönteiseen asenteeseen. Näin islam pyrki vahvistamaan omaa identiteettiään ja erottumaan persialaisesta kulttuurista, joka oli vaikuttanut islamin sisältöihin. Zarathustralaisuudessa katsottiin, että aina kun koira haukkui, demonit ja paholaiset pakenivat. Tämä persialainen uskomus siirtyi islamiin siten, että koiran uskottiin näkevän demoneita ja muita näkymättömiä olentoja. Koira muistutti tässä kukkoa, sillä Muhammedin kerrotaan sanoneen, että kukko on Saatanan vihollinen ja kiekuu silloin, kun näkee enkelin.
Muslimit ja koirat

Islamilaisilla fatwa-sivustoilla muftit antavat uskoville vastauksia islamia koskeviin kysymyksiin. Islam Question & Answer -sivustolla on satoja vastauksia koiria koskeviin kysymyksiin. Erään vastauksen mukaan Shafi`i - ja Hanbali -koulukunnat katsovat, että koira kokonaisuudessaan on epäpuhdas. Joidenkin oppineiden mielestä vain koiran eritteet ovat epäpuhtaita, ja niistä sylki on äärimmäisen epäpuhdas (fatwa 976, 26. maaliskuuta 1998).
Koirien luvallisuudesta fatwasivustolla kerrotaan, että koiran pitäminen on islamissa kiellettyä paisi metsästystä ja vartiointia varten. Vartiointiin koiria saa käyttää vain maaseudulla, ellei muita keinoja ole. Muslimit eivät saa leikkiä koirien kanssa (fatwa 69840 18. marraskuuta 2005) tai pitää koiraa pelkästään lemmikkinä.
Koiria käytetään muslimimaissa lähinnä vain metsästys- ja paimenkoirina. Kansainvälisessä Kennel-liitossa FCI:ssä oli vuonna 2023 mukana vain kolme islamilaista maata, Bahrain, Indonesia ja Marokko, kun maailmassa islamilaisia maita on yhteensä 57. Suomalaisessa muslimiperheessä luonteva lemmikkivalinta onkin ollut koiran sijaan kissa. Vaikka koiraa pidetään saastaisena eläimenä esimerkiksi Egyptissä, perimätiedossa on myös tarinoita, jotka kertovat myötätunnon osoittamisesta kärsivää tai janoista koiraa kohtaan. Kairon köyhimmissä kaupunginosissa näkee silti vanhusten antavan ruokaa katukissoille, mutta koirien osa on kovempi.
Ihmisen kutsuminen koiraksi on muslimeille voimakas herjaus. "Koiran poika" (arab. ابن الكلب‎, Ibn al-kalb) on vahva arabiankielinen solvaus. Malesiassa "hot dog" kiellettiin ruoan nimenä, koska koiraa pidetään epäpuhtaana. Terroristijärjestö Hamas on kieltänyt koirien ulkoiluttamisen, koska se on "vastoin kulttuuriamme ja perinteitämme Gazassa."  Koiran ulkoiluttaminen ja esitteleminen on myös Iranissa kiellettyä tai jopa rikollista koiran epäpuhtauden takia.
Islamin koirakielteisyys on voinut aiheuttaa ongelmia monikulttuurisissa maissa. Britanniassa on joidenkin ollut vaikea päästä koiran kanssa taksiin tai bussiin, jos kuljettaja on muslimi. Suomessa muslimilapset ovat poistuneet bussin kyydistä, kun sinne on tuotu koira.
Vastaväitteitä islamin koirakielteisyydestä

Brittiläinen maallikkomuslimien järjestö UIUK katsoo, että islam ei vastusta koiria, vaan asia on päinvastoin. Muslimioppineet ovat järjestön mukaan ymmärtäneet väärin Muhammediin liitetyt kertomukset, ja tämän takia koiriin ja niiden pitämiseen lemmikkeinä on alettu suhtautua kielteisesti. Järjestön mukaan Jumala on päinvastoin antanut koirille erityisaseman muihin eläimiin verrattuna.
Historian professori Alan Mikhail (s. 1979) toteaa, että islamissa koiria on pidetty rituaalisesti epäpuhtaina.  Kyseessä on kuitenkin väärinkäsitys, joka on levinnyt  useimpien muslimien ja  ei-muslimien keskuuteen. Mikhailin mukaan arvovaltainen perimätieto kertoo, että profeetta Muhammed itse rukoili koirien läsnä ollessa, hänen serkkunsa ja kumppaninsa kasvattivat koiranpentuja, ja Medinan moskeijassa koiria nähtiin säännöllisesti leikkimässä profeetan elinaikana ja vielä vuosisatoja sen jälkeenkin. Koirien levittämät sairaudet kuitenkin muuttivat 1800-luvun alussa muslimien käsitykset kielteisiksi koiria kohtaan, joten suurin osa muslimeista pitää nykyisin koiria likaisina, epäpuhtaina ja joskus jopa pahoina. Tällä ei kuitenkaan ole mitään tekemistä islamin kanssa.
Järjestöt ovat Suomessa tarttuneet asiattomaksi koettuun arvosteluun siitä, että koira olisi islamissa epäpuhdas eläin. Ensi- ja turvakotien liitto, Ihmisoikeusliitto, Suomen Punainen risti, Pelastakaa lapset ry, Suomen Nuorisoyhteistyö - Allianssi ry ja Plan Suomi julkaisivat vuonna 2013 yhdessä Suomen islamilaisen yhdyskunnan kanssa "Ei vihapuheelle" - projektin yhteydessä kirjoituksen, jossa torjuttiin väite koiran rituaalisesta epäpuhtaudesta islamissa. Järjestöt katsoivat, että väite islamin koiravastaisuudesta on kulttuurirasistista yleistämistä ja huonoimmassa tapauksessa antaa väärän kuvan islamista äärimmäisenä ja väkivaltaisena uskontona.
The Sword

| The Sword |
| --- | --- |
 The Sword vuonna 2013
Tiedot
Toiminnassa:  2003-2022–
Tyylilaji:  heavy metal, doom metal, stoner metal, hard rock
Kotipaikka:   Austin, Texas, Yhdysvallat
Laulukieli:  englanti
Jäsenet:  John D. Cronise   Kyle Shutt   Bryan Richie   Santiago "Jimmy" Vela III  
Entiset jäsenet:  Trivett Wingo  
Levy-yhtiö:  Razor & Tie   Napalm Records   Kemado Records   Rough Trade Records   P-Vine Records  
Aiheesta muualla
Kotisivut
Infobox OKNimi-testi OK: 
The Sword on yhdysvaltalainen heavy metal -yhtye, joka perustettiin Austinissa, Texasissa vuonna 2003. Alusta lähtien bändi  koostui laulaja ja kitaristi John D. Cronisesta, kitaristi Kyle Shuttsta ja basisti Bryan Richiestä, ja lokakuussa 2011 liittyi rumpali Santiago "Jimmy" Vela.
Vuonna 2018 yhtye ilmoitti jäävänsä määrittelemättömän mittaiselle tauolle. Lokakuussa 2022 yhtye ilmoitti lopettavansa.
Diskografia > Studioalbumit

Age of Winters (2006)
Gods of the Earth (2008)
Warp Riders (2010)
Apocryphon (2012)
High Country (2015)
Used Future (2018)
Diskografia > EP-levyt

Freya (2005)
The Sword/Witchcraft (2007)
The Sword/Year Long Disaster (2010)
iTunes Festival: London 2010 (2010)
Diskografia > Singlet

"Freya" (2007)
"Fire Lances of the Ancient Hyperzephyrians" (2008)
"Tres Brujas" (2010)
"(The Night the Sky Cried) Tears of Fire" (2010)
"Hammer of Heaven" (2012)
"The Hidden Masters/Arcane Montane" (2014)
"High Country" (2015)
"John the Revelator" (2016)
Jäsenet > Nykyiset

John D. Cronise – laulu, kitara (2003–)
Kyle Shutt – kitara (2003–)
Bryan Richie – basso, syntetisaattori (2004–)
Santiago "Jimmy" Vela III – rummut, lyömäsoittimet (2011–)
Jäsenet > Entiset

Trivett Wingo – rummut, lyömäsoittimet (2003–2010)
Jäsenet > Kiertue

Kevin Fender – rummut (2010–2011)
Premier Soccer League

| ABSA Premier Soccer League |
| --- | --- |
Laji:  Jalkapallo
Maa(t):   Etelä-Afrikka
Perustettu:  1996
Joukkueita:  16
Hallitseva mestari:  Kaizer Chiefs
Eniten mestaruuksia:  Mamelodi Sundowns (6)
Aiheesta muualla
www.psl.co.za
Premier Soccer League (PSL) on Etelä-Afrikan miesten jalkapallon korkein sarjataso. Pääsarja on nimeltään ABSA Premier League, ja sitä sponsoroi pankkiyhtiö ABSA. Toiseksi korkein sarjataso on National First Division, joka koostuu kahdesta alueellisesta sarjasta. Vuonna 1996 perustetun Premier Soccer Leaguen puheenjohtajana toimii norjalainen Kjetil Siem, joka korvasi englantilaisen Trevor Phillipsin kauden 06/07 jälkeen.
Liigassa pelaa 16 joukkuetta, jotka sarjakauden (elokuu-toukokuu) aikana kohtaavat toisensa kaksi kertaa. Jokainen joukkue pelaa siis yhteensä 30 ottelua kaudessa. Liigan voittaja ja toiseksi sijoittunut pääsevät CAF Mestarien liigaan ja toiseksi sijoittunut toiselle karsintakierrokselle. Liigan kolmonen ja Nedbank Cupin voittaja pääsevät CAF Confederations Cupiin, joka on Afrikan vastine UEFA Cupille.
ABSA Premier Leaguen viimeiseksi sijoittunut joukkue putoaa suoraan liigasta.
Joukkueet kaudella 2015-16

| --- | --- |
 Ajax Cape Town  Bidvest Wits  Bloemfontein Celtic  Chippa United  Free State Stars  Golden Arrows  Jomo Cosmos  Kaizer Chiefs :  Mamelodi Sundowns  Maritzburg United  Mpumalanga Black Aces  Orlando Pirates  Platinum Stars  Polokwane City  Supersport United  Tuks FC
Mestarit

| --- | --- |
 1997 Manning Rangers  1998 Mamelodi Sundowns  1999 Mamelodi Sundowns  2000 Mamelodi Sundowns  2001 Orlando Pirates  2002 Santos  2003 Orlando Pirates  2004 Kaizer Chiefs  2005 Kaizer Chiefs  2006 Mamelodi Sundowns :  2007 Mamelodi Sundowns  2008 Supersport United  2009 Supersport United  2010 Supersport United  2011 Orlando Pirates  2012 Orlando Pirates  2013 Kaizer Chiefs  2014 Mamelodi Sundowns  2015 Kaizer Chiefs
Aiheesta muualla

Premier Soccer Leaguen viralliset sivut
Etelä-Afrikan jalkapalloliitto (Arkistoitu – Internet Archive)
| n k Pääsarjatason jalkapallosarjat Afrikassa (CAF) |
| --- | --- |
 Algeria  Angola  Benin  Botswana  Burkina Faso  Burundi  Djibouti  Egypti  Eritrea  Etelä-Afrikka  Etelä-Sudan  Etiopia  Gabon  Gambia  Guinea  Guinea-Bissau  Kamerun  Kap Verde  Kenia  Keski-Afrikan tasavalta  Komorit  Kongo (DR)  Kongo  Lesotho  Liberia  Libya  Madagaskar  Malawi  Mali  Marokko  Mauritania  Mauritius  Mosambik  Namibia  Niger  Nigeria  Norsunluurannikko  Päiväntasaajan Guinea  Ruanda  Sambia  São Tomé ja Principe  Senegal  Seychellit  Sierra Leone  Somalia  Sudan  Swazimaa  Tansania  Togo  Tšad  Tunisia  Uganda  Zimbabwe
Juntusranta

Juntusranta on Suomussalmella sijaitseva kylä. Kylä valittiin vuoden kyläksi vuonna 1996 ja vuoden kainuulaiseksi kyläksi vuonna 2007. Juntusrannan kylämaisema on luokiteltu Kainuun maakunnallisesti merkittäviin rakennettuihin kulttuuriympäristöihin.
Sijainti ja asuttaminen

Kylä sijaitsee noin 65 kilometriä Suomussalmen keskustaajaman pohjoispuolella, Juntusjärven eli Kylmäjärven rannalla. Nykyiseen Suomen ja Venäjän väliseen itärajaan Juntusjärveltä on noin 10 kilometriä. Alueella oli asutusta jo noin 7 000 vuotta sitten. Ensimmäiset kieleltään tunnetut asukkaat olivat luultavasti saamelaisia. 1000-luvulla alkoi karjalaisten levittäytyminen alueelle ja 1500-luvulla savolaisten.
Kylän historiaa

Juntusrannalla aloitettiin 1800-luvulla tervanpoltto. Terva kuljetettiin vesiteitse Kajaanin kautta Ouluun. Vuosisadan lopulla Juntusrantaan perustettiin Suomussalmen alueen ensimmäinen koulu. Omakustanteena vuonna 1981 julkaisemassaan kirja Taas koulun sauna paloi oululainen opetusneuvos Erkki Tuomikoski kertoo kokemuksistaan nuorena opettajana Juntusrannan Ruhtinansalmen koululla vuosina  1915 ja 1916. Kauppa-, posti- ja pankkitoiminta alkoi kylässä 1900-luvun alussa. Kylään sijoitettiin myös rajavartioasema. Talvisodan aikana Juntusrannassa käytiin Suomussalmen taisteluja.
Juntusrannan kyläläisten vaiheista talvisodan aikaan kertoo Pirjo Honkasalon ja Pekka Lehdon dokumenttimateriaalia ja fiktiota yhdistävä elokuva Kainuu 39 vuodelta 1979.
Kylä nykyään

Juntusrannassa toimii kirkko, Ruhtinan pirtti (vanhustentalo) ja kylätalo. Kylätalo remontoitiin 2008–2012. Talossa järjestetään monenlaisia tapahtumia ja toimintaa. Kesäisin kylätalolle avataan kahvila palvelemaan kyläisiä ja ohikulkijoita.
Ruhtinan koulu lakkautettiin vuonna 2014. Ruhtinan kauppa lopetti toimintansa vuonna 2024
Aiheesta muualla

Tuomikoski, E. 1981. Taas koulun sauna paloi. Nuoren opettajan kokemuksia ensimmäisen maailmansodan aikana Kainuun korpikylällä. Omakustanne. 245 s.
Moçambola

Moçambola on Mosambikin jalkapallon ylin sarjataso. Se perustettiin vuonna 1976, pian maan itsenäistymisen jälkeen.  Liigassa pelaa 14 joukkuetta, joista kolme alimmaksi sijoittunutta karsii putoamisesta alempaan divisioonaan. Kausi kestää maaliskuusta marraskuuhun.
Sarjaa ovat hallinneet maputolaiset seurat, sillä vuoteen 2009 mennessä mestaruus on mennyt kaupungin ulkopuolelle vain kolmesti. Menestyneimpiä seuroja ovat Ferroviário ja Costa do Sol, joilla molemmilla on yhdeksän mestaruutta.
SAS Institute

| SAS Institute |
| --- | --- |

Yritysmuoto:  Yksityinen yhtiö
Perustettu:  1976
Perustaja:  Anthony Barr   James Goodnight   John Sall
Toimitusjohtaja:  James Goodnight
Kotipaikka:   Cary, Pohjois-Carolina
Tuotteet:  Software
Henkilöstö:  13 672
Kotisivu:  www.sas.com
Infobox OKVirheellinen NIMI-arvo: 
SAS Institute (SAS) on yhdysvaltalainen ohjelmistotalo, joka toimittaa liiketoiminta-analytiikkaratkaisuja. Vuonna 1976 perustettu yhtiö työllistää yli 13 000 henkilöä ympäri maailmaa.lähde? SASin liikevaihto vuonna 2013 oli 3,02 miljardia dollarialähde? ja sen pääjohtajana toimii edelleen yksi yhtiön perustajista, Jim Goodnight. SAS on toiminut Suomessa vuodesta 1987 keskittyen erityisesti toimialaratkaisujen, kuten pankki- ja vakuutusalan ratkaisujen tuottamiseen. Espoossa sijaitseva SAS Institute Oy työllistää noin 90 henkilöä, ja yrityksen toimitusjohtajana toimii Kimmo Havu.
Aiheesta muualla

www.sas.com
SAS Suomen verkkosivut
SAS Instituten tunnuslukuja
Taomati Iuta

Taomati Iuta vuonna 2008.
Taomati Iuta (s. 2. toukokuuta 1939 Beru) on kiribatilainen poliitikko. Hän opiskeli Leicester College of Educationissa Yhdistyneessä kuningaskunnassa. Hänet valittiin Kiribatin parlamenttiin ensimmäistä kertaa vuonna 1978, ja hän on sittemmin toiminut sen puhemiehenä. Hän toimi vuosina 1991–1994 maansa varapresidenttinä ja talousministerinä. Lisäksi hän on toiminut kauppa-, teollisuus- ja työministerinä, liikenne- ja viestintäministerinä sekä luonnonvarain kehityksen ministerinä. Hänellä on puoliso Ilaisa Pentusi Iuta.
Jääkiekon SM-sarjakausi 1963–1964

| Jääkiekon SM-sarja 1963–1964 |
| --- | --- |

Järjestyksessä oleva kausi:  35.
Joukkueiden määrä:  10
Sarja alkoi:  7. marraskuuta 1963
Sarja päättyi:  6. maaliskuuta 1964
Mestari:  Tappara
Toinen sija:  TK-V
Kolmas sija:  Ilves
Pudonneet joukkueet:  Töölön Vesa ja WU
Pistepörssin voittaja:  Seppo Nikkilä, TK-V
Alempi sarjataso:  Suomensarja
  ← 1962–1963 :  1964–1965 → 
Jääkiekon SM-sarjakausi 1963–1964 oli jääkiekon SM-sarjan 34. kausi. Kaikki mitalisijat menivät tamperelaisseuroille. Kolme ensimmäistä Tappara, TK-V ja Ilves saavuttivat kaikki 28 pistettä. Maalieron perusteella kaksi parasta, Tappara ja KooVee pelasivat uusintaottelun mestaruudesta. Tappara voitti uusinnan 5–3 ja voitti mestaruuden, TK-V sijoittui hopealle ja Ilves pronssille. Töölön Vesa ja WU putosivat Suomen sarjaan, josta kaudeksi 1964–1965 SM-sarjaan nousivat HIFK ja RU-38.
Sarjataulukko

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|  Tappara, Tampere | 18 |  14  |  0  |  4  |  99  |  46  | +53 | 28 |
|  TK-V, Tampere | 18 |  14  |  0  |  4  |  95  |  54  | +41 | 28 |
|  Ilves, Tampere | 18 |  14  |  0  |  4  |  81  |  40  | +41 | 28 |
|  Lukko, Rauma | 18 |  9  |  3  |  6  |  91  |  52  | +39 | 21 |
|  SaiPa, Lauritsala | 18 |  8  |  3  |  7  |  71  |  66  | +5 | 19 |
|  Karhut, Pori | 18 |  7  |  4  |  7  |  72  |  68  | +4 | 18 |
|  HJK, Helsinki | 18 |  7  |  2  |  9  |  72  |  84  | -12 | 16 |
|  TPS, Turku | 18 |  7  |  1  |  10  |  80  |  60  | +20 | 15 |
|  Töölön Vesa, Helsinki | 18 |  3  |  0  |  15  |  43  |  117  | -74 | 6 |
|  WU, Varkaus | 18 |  0  |  1  |  17  |  36  |  153  | -117 | 1 |
Uusinta mestaruudesta

Tampere 6. maaliskuuta 1964
| Joukkue 1 | Tulos | Joukkue 2 |
| --- | --- | --- |
| Tappara | 5–3 | TK-V |
Tappara voitti mestaruuden, TK-V sai hopeaa. Töölön Vesa ja Warkauden Urheilijat putosivat suomensarjaan. Tilalle nousivat Helsingin IFK ja Rosenlewin Urheilijat-38.
Pistepörssi

| # | Pelaaja | Joukkue | Maalit | Syötöt | Pisteet |
| --- | --- | --- | --- | --- | --- |
| 1. | Seppo Nikkilä | TK-V | 12 | 18 | 30 |
| 2. | Jorma Peltonen | Ilves | 14 | 14 | 28 |
| 3. | Matti Keinonen | Lukko | 20 | 7 | 27 |
| 4. | Timo Ahlqvist | Tappara | 21 | 4 | 25 |
| 5. | Kalevi Pulli | TK-V | 16 | 8 | 24 |
| 6. | Heino Pulli | TK-V | 15 | 9 | 24 |
|  | Juhani Wahlsten | TPS | 15 | 9 | 24 |
| 8. | Jorma Rikala | HJK | 17 | 6 | 23 |
| 9. | Lasse Oksanen | Ilves | 13 | 10 | 23 |
| 10. | Pentti Jokinen | Lukko | 18 | 4 | 22 |
Yleisömäärät

| Seura | Ottelut | Yleisömäärä | Yleisökeskiarvo |
| --- | --- | --- | --- |
| Saipa | 9 | 38 729 | 4303 |
| TPS | 9 | 37 360 | 4151 |
| Lukko | 9 | 35 331 | 3925 |
| TK-V | 9 | 25 353 | 2817 |
| Tappara | 9 | 24 598 | 2733 |
| Ilves | 9 | 22 024 | 2447 |
| Karhut | 9 | 19 210 | 2134 |
| HJK | 9 | 15 186 | 1687 |
| Vesa | 9 | 12 020 | 1335 |
| WU | 9 | 8349 | 927 |
| Yhteensä | 90 | 238 215 | 2646 |
Palkitut

Heino Pulli (TK-V) voitti herrasmiespalkinnon
Porin Karhujen ja HJK:n välinen ottelu joulukuussa 1963 Juhannuslehdon kentällä Porissa.
Jesse Leach

Jesse Leach
Jesse David Leach (s. 3. heinäkuuta 1978) on yhdysvaltalainen muusikko Providencesta, Rhode Islandilta. Hän on parhaiten tunnettu urastaan metalcore-yhtye Killswitch Engagen laulajana. Hänen muita yhtyeitään ovat Seemless, The Empire Shall Fall sekä Times of Grace. Vuonna 2012 hän palasi Killswitch Engageen erottuaan yhtyeestä henkilökohtaisista syistä vuonna 2002.
Historia > Alku-ura

Leachin ensimmäinen bändi, Corrin, perustettiin 1990-luvun alussa. Corrin nauhoitti neljä kappaletta vuonna 1996. Kappaleet julkaistiin CD:llä Propaganda Machinen toimesta vuonna 1998 bändin hajoamisen jälkeen.
Leachin toinen bändi, Nothing Stays Gold, perustettiin 1990-luvun puolivälissä. Yhtye ehti julkaista yhden EP:n ennen hajoamistaan vuonna 1997.
Historia > Killswitch Engage

Osa yhtyeiden Overcast ja Aftershock jäsenistä oli perustamassa uutta yhtyettä Massachusettsin alueella, ja he etsivät laulajaa. Vuonna 1999 Leach, basisti Mike D'Antonio sekä kitaristit Joel Stroetzel ja Adam Dutkiewicz perustivat Killswitch Engagen. Heidän debyyttialbuminsa Killswitch Engage julkaistiin heinäkuun 11. päivä 2000.
Killswitch Engagen seuraava julkaisu, Alive or Just Breathing, julkaistiin toukokuun 21. päivä 2002. Albumi nosti yhtyeen metalcore-skenen etulinjaan. Vastanainut Leach koki kuitenkin suuria vaikeuksia kiertueella. Hän etääntyi muista yhtyeen jäsenistä ja halusi sulkeutua omiin oloihinsa. Lisäksi hänellä oli vaikeuksia lauluäänensä kanssa. Leach alkoi kärsiä lievästä masennuksesta. Lopulta hän lopetti kiertueen kesken ja poistui valokeilasta. Hän kirjoitti muulle yhtyeelle sähköpostiviestin, jossa hän selitti syitä lähtöönsä ja kehotti olemaan ottamatta yhtyettä häneen.
Helmikuun 6. päivä 2012 Killswitch Engage latasi kotisivuilleen kuvan Leachistä ja muusta yhtyeestä, mikä viittasi Leachin paluuseen bändin laulajana. Myöhemmin Killswitch Engage vahvisti asian Facebook-sivuillaan. Leach on useissa haastatteluista antanut paljon tunnustusta yhtyeessä hänen poissa ollessaan vaikuttaneelle laulajalle Howard Jonesille.
Yhtyeen kuudes studioalbumi Disarm the Descent julkaistiin huhtikuun 2. päivä vuonna 2013. Killswitch Engage sai ensimmäisen Grammy-ehdokkuutensa Leachin kanssa kappaleestaan In Due Time vuoden 2014 Grammy Awardseissa.
Killswitch Engage julkaisi maaliskuussa 2016 seitsemännen albuminsa nimeltään Incarnate ja elokuussa 2019 kahdeksannen albuminsa nimeltään Atonement.
Yksityiselämä

Leach syntyi 3. heinäkuuta 1978 Providencessa, Rhode Islandilla. Hänellä on yksi isoveli ja yksi pikkusisko.
Leach meni naimisiin vuonna 2002 Melissa Lopez-Leachin kanssa. He kuitenkin erosivat yli 16 vuoden avioliiton jälkeen vuodenvaihteessa 2018–2019. Leach aloitti pian sen jälkeen seurustelemaan Philia Porphyran kanssa ja he ovat nykyään kihloissa.
| Auktoriteettitunnisteet  |
| --- | --- |
Taiteenala:  MusicBrainz 
Muut:  Europeana
Andre Nickatina

| Andre Nickatina |
| --- | --- |
 Andre Nickatina esiintymässä UCLA:ssa.
Henkilötiedot
Syntynyt: 11. maaliskuuta 1971 San Francisco, Yhdysvallat
Ammatti:  laulaja, tuottaja
Muusikko
Taiteilijanimi:  Andre Nickatina  Dre Dog
Laulukielet:  englati
Aktiivisena:  1992 -
Tyylilajit:  hip hop
Levy-yhtiöt:  Fillmoe Coleman Records
Aiheesta muualla
www.andrenickatina.com/home
  [ Muokkaa Wikidatassa ] [ ohje ]  
Andre Nickatina (oik. Andre L. Adams, s. 11. maaliskuuta 1971, San Francisco, Yhdysvallat) on yhdysvaltalainen rap-artisti, joka tunnetaan myös vanhemmalla artistinimellä Dre Dog. Andrella on oma levy-yhtiö nimeltä Fillmoe Coleman Records.
Diskografia

| --- | --- |
 Sooloalbumit The New Jim Jones (nimellä Dre Dog) (1993)  I Hate You With a Passion (nimellä Dre Dog) (1995)  Cocaine Raps (1998)  Raven in My Eyes (1998)  Tears of a Clown (1999)  Daiquiri Factory: Cocaine Raps, Vol. 2 (2000)  These R the Tales (2000)  Conversation with a Devil: Cocaine Raps, Vol. 3 (2003)  Bullets, Blunts In Ah Big Bankroll (2004)  The Gift (2005)  Booty Star: Glock Tawk (2007)  Ugly Money, Vol. 2: Love It and Count It (2009)  Cocaine Inc (Cocaine Raps 1, 2, & 3) (2009)  Khan! The Me Generation (2010)  Andre Nickatina (2013)  Pisces (2018) :  Yhteisalbumit Midnight Machine Gun Rhymes and Alibis (Equipton kanssa) (2002)  Horns and Halos (Equipton kanssa) (2005)  Gun-Mouth 4 Hire: Horns and Halos 2 (Equipton kanssa) (2005)  Bullet Symphony: Horns and Halos 3 (Equipton kanssa) (2006)  A Tale of Two Andres (Mac Dren kanssa) (2008)  The King And Mr. Biscuits (Smoov-E:n kanssa) (2010)  My Middle Name Is Crime EP (The Jackan kanssa) (2010) Kokoelmalevyt Rules of the Game (1998)  Unreleased (2000)  Hell's Kitchen (2002)  Green Eyes (2003)  The Chicken Hill Project (2012) Mixtapet Where’s My Money (2012)